กลุ่มส่งเสริมประสิทธิภาพการศึกษาสำโรง 1 ประชาสัมพันธ์ข้าราชการครูในโรงเรียนของท่านได้ทราบการคัดเลือกครูเข้ารับรางวัลโครงการ “ครูดีในดวงใจ” ครั้งที่ 20 พ.ศ.2566 เพื่อสรรหาและคัดเลือกข้าราชการครูสายงานการสอน ผู้เป็นที่ศรัทธา ยกย่อง ยอมรับ ของนักเรียน เพื่อนครู และสังคม ว่าเป็นแบบอย่างของผู้มีจิตวิญญาณแห่งความเป็นครู และได้ทุ่มเทเสียสละ เพื่อช่วยเหลือดูแลนักเรียนอย่างต่อเนื่องจนเกิดผลงานเป็นที่ประจักษ์ โดยเป็นผู้ที่มีผลงานส่งผลต่อการยกระดับผลสัมฤทธิ์ของนักเรียน จนส่งผลต่อการพัฒนาคุณภาพของนักเรียนอย่างเป็นรูปธรรม เป็นบุคคลที่ครองตน ครองคน และครองงานได้อย่างเหมาะสม ให้ได้รับรางวัลและยกย่องเชิดชูเกียรติให้เป็น "ครูดีในดวงใจ" ของสำนักงานคณะกรรมการการศึกษาขั้นพื้นฐาน ครั้งที่ 20 พ.ศ.๒๕๖6 โดยคัดเลือกครูผู้สอนระดับปฐมวัย 1 คน ครูผู้สอนระดับประถมศึกษา 1 คน และครูผู้สอนระดับมัธยมศึกษา 1 คน  และแจ้งให้ครูที่มีคุณสมบัติตามโครงการฯ และมีความประสงค์จะส่งผลงานเข้ารับการคัดเลือกได้จัดส่งเอกสารแบบประวัติและผลงาน คนละ 3 เล่ม  ความหนาเล่มละไม่เกิน 50 หน้า ที่ โรงเรียนบ้านหนองเทา ภายในวันศุกร์ ที่ 26 สิงหาคม 2565 เพื่อดำเนินการคัดเลือกตัวแทนระดับกลุ่มฯ ส่งสำนักงานเขตพื้นที่การศึกษาประถมศึกษาอุบลราชธานี เขต 4 ภายในวันที่ 31 สิงหาคม 2565 ภายในเวลา 16.30 น.
