กลุ่มส่งเสริมประสิทธิภาพการศึกษาสำโรง 1 จะดำเนินการจัดอบรมโครงการการพัฒนาข้าราชการครูและบุคลากรทางการศึกษาตามหลักเกณฑ์และวิธีการประเมินตำแหน่งข้าราชการครูและบุคลากรทาง การศึกษาตามข้อตกลงในการพัฒนางาน  (Performance Agreement : PA) เพื่อพัฒนาบุคลากรให้มีความรู้ความเข้าใจหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา ตำแหน่งครู หลักเกณฑ์และวิธีการประเมินผลการปฏิบัติงานของข้าราชการครูและบุคลากรทางการศึกษา และการเขียนข้อตกลงในการพัฒนางาน (Performance Agreement : PA) ตามมาตรฐานตำแหน่ง  ตามที่ ก.ค.ศ. ได้มีมติกำหนดหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา ตำแหน่งครู ตามหนังสือสำนักงาน ก.ค.ศ. ที่ ศธ 0206.3/ว 9 ลงวันที่ 20 พฤษภาคม 2564 เพื่อให้ทราบแนวทางในการประเมินตามหลักเกณฑ์และวิธีการดังกล่าวขึ้น ในวันที่ 20 ตุลาคม 2564  ณ ห้องประชุมโรงเรียนบ้านสำโรง(คุรุประชาสามัคคี) อำเภอสำโรง จังหวัดอุบลราชธานี โดยโรงเรียนบ้านสำโรง(คุรุประชาสามัคคี) ได้ดำเนินการตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) อย่างเคร่งครัด